HELSINGIN HOVIOIKEUS	         					
PL 76,  Radanrakentajantie 5	

00521 Helsinki
Puhelin  0103640500, Telefax   0103640512 kirjaamo		               
Sähköpostiosoite  helsinki.ho@om.fi			p.K.vvvv

                                                                       Oikeusministeriölle

Viite:  oikeusministeriön kirje15.6.2005
           n:o 5/66/2004

Asia:   lausunto syyttäjälaitoksen rakenne-
           ja resurssityöryhmän loppumietinnöstä

	Pyydettynä lausuntona hovioikeus esittää kunnioittaen seuraavan.

	Hovioikeus viittaa työryhmän välimietinnöstä 15.4.2005 antamaansa lausuntoon. Siinä on kannatettu työryhmän esityksiä ja erityisesti todettu, että syyttäjälaitoksen resurssien lisääminen jouduttaisi ainakin Helsingin hovioikeuden osalta pääkäsittelyjen toimittamisaikoja.  

	Loppumietinnössä on otettu esiin esitutkintayhteistyö poliisin kanssa ja todettu sen nykyisellään olevan melko vähäistä niin, että se eräissä isoissa syyttäjäyksiköissä vaatii vain noin neljä prosenttia syyttäjien työajasta. Työryhmän mukaan esitutkintayhteistyön lisääminen on tehokkain yksittäinen keino kohentaa rikos-asiain käsittelyn laatua ja joutuisuutta sekä asianosaisen oikeusturvaa. Työryhmä esittää noin 17 syyttäjähenkilötyövuoden ohjaamista esitutkintayhteistyöhön. Myös hovioikeuden käsityksen mukaan esitutkintayhteistyö vaatii selkeää kohentamista, nopeuttaa rikosprosessia kauttaaltaan ja voi huojentaa varsinaista tuomioistuinprosessia. 

	Myös työryhmän muut resursseja ja henkilöstömääriä koskevat esitykset nojautuvat hovioikeuden käsityksen mukaan perusteellisiin ja luotettaviin laskelmiin.

	Presidentti			Lauri Melander

	Kansliapäällikkö		Kristina Kahlas-Capodistrias

	Lausunnon on valmistellut hovioikeudenlaamanni Risto Uoti.